17. ΑΝΑΓΚ. ΝΟΜΟΣ υπ’ αριθ. 1744 της 10/25 Μαΐου 1939 Περί οργανικών τινων διατάξεων του Υπουργείου Σιδηροδρόμων και Αυτοκινήτων. Άρθρ.1.-(Αναφέρεται εις την Σύνθεσιν του Συμβουλίου Σιδηροδρόμων, περί ου βλ. κατωτ. Β.Δ. 31 Αυγ./3 Νοεμ. 1953). Άρθρ.2.-Ως όριον ηλικίας των διοικητικών υπαλλήλων του Υπουργείου Σιδηροδρόμων και Αυτοκινήτων, ορίζεται το 60όν έτος, δυνάμενον να παραταθή μέχρι του 65ου, δι’ αποφάσεως του Υπουργού Σιδηροδρόμων και Αυτοκινήτων. Το αυτό όριον ορίζεται και δια το υπηρετικόν προσωπικόν, πλην αν άλλως έχει ήδη ορισθή. Το ανωτέρω ισχύει εφόσον δεν αντίκειται εις το άρθρ. 189 του Δημοσιοϋπαλληλικού Κώδικος, ως ετροποποιήθη δια του άρθρ. 5 Ν.Δ. 2500/1953. Βλ. και κατωτέρω νόμ. 1983/1952. Άρθρ.3.-Ο Γενικός Γραμματεύς του Υπουργείου Σιδηροδρόμων και Αυτοκινήτων, απουσιάζων ή κωλυόμενος, αναπληρούται υπό Επιθεωρητού οριζομένου εκάστοτε δι’ αποφάσεως του Υπουργού, καταργουμένης πάσης αντικειμένης διατάξεως. 21.Α.γ.11-17 Γενική Διεύθυνση Μεταφορών Άρθρ.4.-Ο Υπουργός Σιδηροδρόμων και Αυτοκινήτων δύναται εις επιτροπάς, όπου εκ του Νόμου ορίζεται η συμμετοχή του Γενικού Γραμματέως, να ορίζη αντί τούτου ένα εκ των Επιθεωρητών του Υπουργείου. Άρθρ.5.-Ο Υπουργός των Σιδηροδρόμων και Αυτοκινήτων δύναται να αυξομειώνη τον αριθμόν των χορηγουμένων διαρκών εισιτηρίων Σ.Ε.Κ. εις τας δια του από 1/4 Φεβρ. 1933 Π.Δ/τος καθωρισμένας κατηγορίας δημοσίων υπαλλήλων και Στρατιωτικών, αναλόγως του εκάστοτε υπηρετούντος προσωπικού εις τας υπηρεσίας ταύτας. Άρθρ.6.-Οι κατά το άρθρ. 31 του νόμ. 6033 αντιπρόσωποι των ιδιωτικών λεωφορείων παρά τω Διοικητικώ Συμβουλίω του Τ.Π.Ι.Α.Λ. ως και τα τρία μέλη της Τεχνικής Επιτροπής, διορίζονται του λοιπού δι’ αποφάσεως του Υπουργού Σιδηροδρόμων και Αυτοκινήτων επί μονοετεί θητεία. Η θητεία των ήδη υπηρετούντων αιρετών μελών του Δ. Συμβουλίου παρατείνεται, αφ’ ης έληξε, μέχρι της εκδόσεως της σχετικής αποφάσεως του Υπουργού Σιδηροδρόμων και Αυτοκινήτων, περί διορισμού των νέων μελών, πάσαι δε αι μέχρι του διορισμού τούτου αποφάσεις του Διοικητικού Συμβουλίου του Τ.Π.Ι.Α.Λ. θεωρούνται έγκυροι.

[Source: greek_legal_code_raptarchis | Tokens: 1858]